תרגילים בתורשה מנדלית

 הערה: יש לנמק כל תשובה בעזרת טבלה.

1. מהכלאה בין שני בעלי חיים הטרוזיגוטיים לגבי גן אחד (זוג אללים אחד)
התקבלו 200 צאצאים. כמה מהם יכילו את התכונה הדומיננטית וכמה את הרצסיבית?
כמה מבעלי התכונה הדומיננטית וכמה מבעלי התכונה הרצסיביים יהיו הומוזיגוטיים? נמק!

2. מהכלאת שני זבובים בעלי כנפיים ארוכות התקבלו 77 זבובים ארוכי-כנפיים ו24- קצרי-כנפיים. האם קוצר כנפיים הוא בזבובים תכונה דומיננטית או רצסיבית?
מהם הגנוטיפים של ההורים ושל צאצאיהם (ארוכי הכנפיים וקצרי הכנפיים) ומהם היחסים המספריים ביניהם?

3. לבקנות (=חוסר צבע בעור, בשערות ובקשתית העין) היא באדם תכונה רצסיבית.
להורים לא-לבקנים נולד ילד לבקן. מהו הגנוטיפ של הורים אלה לגבי תכונת הלבקנות? איזה חלק מילדיהם עלולים להיות לבקנים? נמק.

4. הכליאו אפון שזרעיו ירוקים בצמח שזרעיו צהובים. התקבלו אפונים צהובים וירוקים ביחס של 1:1. הסבר בעזרת טבלה את תוצאות ההכלאה הזאת.
אם ירבו את האפון הצהוב על ידי האבקה עצמית, מה יהיה צבע הזרעים של הצאצאים?
(צהוב דומיננטי לגבי ירוק).

5. מה יהיה צבע הצאצאים של: צהוב הטרוזיגוטי X ירוק?
 	צהוב הטרוזיגוטי X צהוב הומוזיגוטי?
 	צהוב הטרוזיגוטי X צהוב הטרוזיגוטי?

6. אצל עכברים הצבע האפור של השיער הוא דומיננטי והצבע הלבן הוא רצסיבי.

למעבדה הובא עכבר אפור. כיצד יוכלו לקבוע על ידי הכלאה יחידה, אם העכבר האפור הוא הומוזיגוטי או הטרוזיגוטי? הסבר!

7. בדלעת פרי לבן דומיננטי לגבי צהוב.
הכליאו צמח דלעת בעל פרי לבן, הומוזיגוטי, עם צמח בעל פרי צהוב.
מה יהיה צבע הפרי : בF1- ? בF2- ? של צאצאי ההכלאה החוזרת בין צמחי F1 עם ההורה הלבן? ועם ההורה הצהוב?

8. אצל הבקר התכונה של חוסר קרניים היא דומיננטית לגבי התכונה של מציאות קרניים.
פר חסר קרניים הוכלא עם שלוש פרות :
א. עם פרה בעלת קרניים ונולד עגל חסר קרניים.
ב. עם פרה בעלת קרניים והעגל שנולד היה בעל קרניים.
ג. עם פרה חסרת קרניים והעגל היה בעל קרניים.
מה היה הגנוטיפ של הפר, של הפרות ושל העגלים? הסבר בעזרת טבלה.
סמן את האלל למציאות הקרניים בa- ואת האלל לחוסר קרניים בA-.

התשובה: הפר - Aa, פרה א' וב' - aa, פרה ג' - Aa, עגל א'- Aa, עגל ב' וג'- aa.

9.בתרנגולים אנדאלוזיים הפרטים בעלי אלל לצבע לבן (ל(A ואלל לצבע שחור (ש(A

הם "כחולים" (ביתר דיוק) שחורים מנוקדים בנקודות לבנות). 
מה יהיה הצבע של התרנגולים שיתקבלו מהכלאת התרנגולים הכחולים עם תרנגולות:
א. שחורות, 	ב. כחולות, 	ג. לבנות?

10. מחלה תורשתית הידועה בשם חוסר-דם ים-תיכוני ובלועזית - תאלאסמיה, קיימת בשתי צורות: צורה חמורה הגורמת למוות בגיל צעיר וצורה קלה. הצורה החמורה מופיעה אצל ההומוזיגוטים והצורה הקלה אצל ההטרוזיגוטים מבחינת הגן למחלה זו.
אילו סיכויים קיימים לגבי ילדיהם של הורים הנגועים שניהם בצורה הקלה של המחלה:
איזה חלק מהם עלול לחלות באופן חמור? איזה חלק - בצורה קלה? ואיזה חלק עשוי להיות בריא לגמרי?
סמן את האלל למחלה ע"י מA ואת האלל למצב תקין ע"י תA.
כיצד תכנה טיפוס תורשה זה?

11. בזבובי דרוזופילה צבע אפור וכנפיים ארוכות הם תכונה דומיננטית לגבי צבע שחור וכנפיים מנוונות.
מהכלאה בין שני זבובים אפורים וארוכי כנפיים הטרוזיגוטיים התקבלו 160 זבובים. אילו צירופים מבחינת הצבע ואורך הכנפיים יופיעו בצאצאים? בכמה מהם יופיע כל אחד מהצירופים האלה? נמק!

12. בעגבניות פרי אדום דומיננטי לגבי צהוב וגבעול גבוה דומיננטי לגבי גבעול נמוך.
הכליאו צמח עגבניה הומוזיגוטי, שפריו אדום וגבעולו גבוה, עם צמח בעל פרי צהוב וגבעול נמוך. מה יהיה צבע הפירות וגובה הגבעול בצמחי F1 ? ב- F2? מה יהיו היחסים המספריים בין טיפוסי הצמחים השונים? איזה חלק מכלל הצמחים של F2 יהוו הצמחים בעלי הצירופים החדשים? ציין צירופים אלה. איזה חלק מהם יהיה הומוזיגוטי ואיזה - הטרוזיגוטי?

13.הכליאו אפון צהוב עגול עם ירוק מקומט. ב- F2 התקבלו :
892 - צהובים עגולים
-302 צהובים מקומטים
-297 ירוקים עגולים
-100 ירוקים מקומטים.
אילו תכונות הן דומיננטיות ואילו רצסיביות?
אילו סוגי גמטות (=תאי מין)  יצרו צמחי ההורים מבחינת הגנים לתכונות אלה?
מה יהיה הפנוטיפ והגנוטיפ של צמחי F1?
אילו גמטות יצרו צמחי F1 מבחינת צבע הזרעים וצורתם?
באיזה חלק מצמחי F2 הופיעו צירופי תכונות חדשים? איזה חלק מבעלי הצירופים החדשים היה הומוזיגוטי?

14. בידי החקלאי נמצא זן עגבניות בעל פרי אדום (תכונה דומיננטית) וגבעול נמוך
(תכונה רצסיבית) וזן בעל פרי צהוב וגבעול גבוה. הוא מעוניין בצמחים בעלי פרי אדום וגבעול גבוה. אם הוא יכליא שני זנים אלה ויגדל מהם F1 ו- F2, איזה חלק מבין צמחי F2 יכיל את התכונות הרצויות? איזה חלק מהם יהיה הומוזיגוטי? הסבר.

15. נתון כי:
א. חוסר קרניים הוא דומיננטי ביחס למציאות קרניים.
ב. מהכלאה בין בקר אדום ללבן מתקבלים בני-כלאיים נקודים, כלומר בעלי כתמים אדומים ולבנים.
באיזו מן ההכלאות הבאות יהיו כל הצאצאים בעלי קרניים ונקודים?
א. חסרי קרניים-אדומים X בעלי קרניים-לבנים
ב. בעלי קרניים-נקודים X בעלי קרניים-נקודים
ג. בעלי קרניים-אדומים X בעלי קרניים-לבנים
ד. חסרי קרניים-לבנים X בעלי קרניים-נקודים?